ועדת החוקה, חוק ומשפט, כנסת 24, פרוטוקול מספר 284, 2022-05-31 12:35

גלעד קריב: מכובדיי, אנחנו נמצאים כרגע בדיון להצבעה על הרוויזיות שהוגשו על ידי חבר הכנסת סעדי וחבר הכנסת רוטמן על ההסתייגויות לחוק לתיקון פקודת סדר הדין הפלילי (מעצר וחיפוש) (עילות חיפוש בלא צו בית משפט) (הוראת שעה), התשפ"ב-2022.

גלעד קריב: חבר הכנסת רוטמן, תרצה לנמק?

שמחה רוטמן: כן.

אורי מקלב: לאחר מכן אני מבקש דקה.

שמחה רוטמן: אני חייב לומר שהרוויזיה נותנת לכם הזדמנות אחרונה ואני פונה גם אליך אדוני היושב ראש, גם אל חברת הכנסת גבי לסקי , גם אל חברת הכנסת שרן השכל ובכלל לכל האנשים בקואליציה שבמשך שנים היו מזוהים עם מאבק בעד החירות ונגד הפגיעה בה.

שמחה רוטמן: בהקשר הזה לא צריך להיות לא ימין ולא שמאל, לא יהודים ולא ערבים.

שמחה רוטמן: מדובר באמת ב-א'-ב' שהופך אותנו למדינה חופשית.

שמחה רוטמן: אפילו לא צריך לדבר על מדינה דמוקרטית.

שמחה רוטמן: מדינה חופשית.

שמחה רוטמן: העובדה שכדי להיכנס לבית של אדם נדרש צו שיפוטי, זה מאפיין של מדינת חוק, מאפיין של מדינה שהיא לא מדינת משטרה.

שמחה רוטמן: הסיבות להפרת האיזון הזה והסיבות שעושים את החוק הזה בהוראת שעה ידועות לכם כי אחרת לא הייתם עושים אותו בהוראת שעה.

שמחה רוטמן: הצגנו כאופוזיציה אחראית כמה וכמה אפשרויות לאורך הליך החקיקה, לצמצם את הפגיעה בזכויות חשודים.

שמחה רוטמן: התירוץ שמדובר במאבק בפשיעה במגזר הערבי.

אוסאמה סעדי: הם לא חשודים.

שמחה רוטמן: יש חלק מהם שהם חשודים.

שמחה רוטמן: הצענו כמה וכמה הצעות שנועדו למנוע את הבעיות שהחוק הזה מעורר.

שמחה רוטמן: הצעות הגיוניות, פרקטיות, מתוך הבנה של המצוקה אותה חווה משטרת ישראל בפענוחים או באיתור המצלמות או באיתור הנשקים או בכל אחת ואחת מהסיטואציות שהתיקון הזה מתמודד איתו.

שמחה רוטמן: לצערי הנוסח הרגע בוחר להתמודד עם הבעיות האלה בפטיש 5 קילו ולא במברג.

שמחה רוטמן: מבחינתי זו הזדמנות אחרונה לכל אחד בקואליציה שרוצה להסתכל לעצמו בראי יום לאחר חקיקת החוק הזה ולומר שהוא היה שם ויכול היה למנוע את זה.

שמחה רוטמן: תצביעו, קבלו את התיקונים, התיקונים הם ענייניים.

שמחה רוטמן: לפחות אני מצדי השתדלתי מאוד בהגשת ההסתייגויות והגשתי את ההסתייגויות בשם כל סיעות האופוזיציה.

שמחה רוטמן: סליחה אוסאמה, את המשותפת אנחנו סופרים בקואליציה.

אוסאמה סעדי: אתם סופרים אותנו בקואליציה והם סופרים אותנו באופוזיציה.

אוסאמה סעדי: זה בסדר.

שמחה רוטמן: השתדלתי מאוד שלא יהיו שם הסתייגויות, אפילו לא אחת, שאפשר יהיה להעלות כלפיה את הטענה שמדובר בהסתייגות לא עניינית או בהסתייגות לצורכי פיליבסטר.

שמחה רוטמן: אך ורק הסתייגויות ענייניות שאם יתקבלו, ישפרו את החוק, יטייבו אותו, יצמצמו את הפגיעה הלא מידתית שהוא מייצר בזכויותיהם של אזרחים.

שמחה רוטמן: אמר נכון מאוד אוסאמה בהקשר הזה כי החוק הזה גם פוגע בזכויות של אנשים שהם אינם חשודים בדבר ולא עולה לגביהם טענה שהם חשודים בדבר.

שמחה רוטמן: לכן אני קורא לכם קבלו את הרוויזיות, תכניסו את ההסתייגויות לנוסח החוק, תביאו לנו חוק שלא נבוש ולא ניכלם בו.

שמחה רוטמן: תודה רבה.

צבי האוזר: אדוני היושב ראש.

גלעד קריב: לא.

גלעד קריב: אנחנו בהנמקת רוויזיה לקראת הצבעה.

גלעד קריב: אני מנהל עכשיו הצבעה.

צבי האוזר: רק אמירה אחת.

צבי האוזר: יש כאן הטעיית פרוטוקול והטעיית הציבור.

גלעד קריב: אדוני, אני לא מצליח להבין את זה.

גלעד קריב: אני אקפיד מאוד.

גלעד קריב: אחרי שאני אעשה הצבעה, תרצה להתייחס – אני אתן לך.

גלעד קריב: אנחנו באמצע הצבעה.

גלעד קריב: אדם מנמק רוויזיות.

גלעד קריב: אני לא פותח כאן דיון מחדש.

גלעד קריב: לאחר הנמקת הרוויזיה להסתייגויות על ידי חבר הכנסת רוטמן, חבר הכנסת אורי מקלב ולאחר מכן חבר הכנסת סעדי, אנחנו נצביע ואז חבר הכנסת האוזר ביקש להעיר הערה ואנחנו בוודאי נאפשר לו.

אורי מקלב: כפי שהבטחתי, אני לא אאריך.

אורי מקלב: אמרנו את הדברים במסגרת הדיונים.

אורי מקלב: אני חושב שזה אחד החוקים שאפשר לומר שבמסגרת כל הדיונים כאן נתנו את האפשרות להתבטא ולהציף את הבעייתיות הגדולה מאוד בחוק הזה.

אורי מקלב: בסופו של דבר דיברנו על כך שהפגיעה בחוק הזה היא לא רק במידה שזה יתבצע אלא גם אם זה לא מתבצע, עצם האפשרות, בשונה מדברים אחרים, אנחנו מדברים על הפגיעה שהחוק יכול לגרום, עצם האפשרות לבצע את זה – זה היום המדרג שלנו בפרטיות.

אורי מקלב: מרגע זה אדם צריך לחשוש כי אולי יעשו לו את זה וגם אם הוא לא בתהליך ולא בסיטואציה והוא בכלל לא קשור אליה, הוא צריך לדעת שמדרג השמירה על הפרטיות נפגע.

אורי מקלב: אני שואל את עצמי האם במשמרת שלכם, מפלגת העבודה ומרצ, זה מה שהולך לקרות?

אורי מקלב: עד כדי כך נפלאות הקואליציה?

אורי מקלב: יכולתי להבין אולי זה היה קורה בקואליציה אחרת אבל בקואליציה הזאת כאשר אחד הדגלים המרכזיים שאני הכרתי עד עכשיו בפוליטיקה של מרצ ושל מפלגת העבודה?

גלעד קריב: תודה.

גלעד קריב: חבר הכנסת סעדי, אתה מנמק בצוותא.

אוסאמה סעדי: כן.

אוסאמה סעדי: אדוני היושב ראש, זה עתה סיימנו עוד דיון בחוק יסוד חשוב שבא לעגן ולהגן על זכויות יסוד במשפט פלילי ואנחנו בירכנו ומברכים.

אוסאמה סעדי: אמנם יש לנו הצעות, הערות, השגות והסתייגויות אבל יש את העיקרון שהממשלה מביאה חוק יסוד שבא להגן על זכויות אדם ומהווה עוד חוליה בכתיבת חוקה ועוד נדבך בהגנה על זכויות אדם אבל החוק הזה תרתי דסתרי למה שעשינו אך ורק לפני כמה דקות.

אוסאמה סעדי: אני מבין, אמרתי שאנחנו לא מתעלמים מהנסיבות, מהכוונות, אבל אני אומר שיש עוד הרבה חלופות ועוד הרבה דרכים לטפל בנושא הזה.

אוסאמה סעדי: כאשר הממשלה הביאה דברים, תמכנו ואנחנו תומכים למרות שאנחנו באופוזיציה לממשלה הזאת אבל אנחנו תומכים בהצעות חוק ובמהלכים שבאים לצמצם או למגר את התופעה של אלימות ופשע בחברה הערבית.

אוסאמה סעדי: כאן יש חציה של קווים אדומים שפוגעים אנושות וכל התיקונים שהיו, אלה תיקונים שלא מרפאים את הפגיעה הלא מידתית בזכויות בסיסיות של אנשים שלא חשודים בשום דבר.

אוסאמה סעדי: לכן נכנסתי לדבריו של חברי שמחה רוטמן ואמרתי שהאנשים האלה לא חשודים בשום דבר.

אוסאמה סעדי: אנשים חשודים, להיאבק בהם, לכסח להם את הצורה, אבל אזרח תמים שיושב בביתו, פתאום נכנסים אליו שוטרים ומתחילים להפוך את הבית שלו.

אוסאמה סעדי: למה?

אוסאמה סעדי: אז תופסים דברים ואז אתם באים וכותבים את סעיף (ג) שהם לא יכולים להשתמש בהם אלא לחזור לשופט.

אוסאמה סעדי: תודה רבה.

אוסאמה סעדי: מה זה יעשה?

אורי מקלב: כמו שאמרה גברת לסקי.

אורי מקלב: הוא יגיד שצמח הקנאביס הוא שלו.

אוסאמה סעדי: לצריכה עצמית, היום זאת לא עבירה.

צבי האוזר: עזוב את הצריכה העצמית.

גלעד קריב: חבר הכנסת האוזר, התקיימו כאן שלושה דיונים ומי שרצה להביע את דעתו, היה בדיונים.

גלעד קריב: אנחנו בהצבעות.

אוסאמה סעדי: אני אומר שהמטרה היא לתפוס ראיה, אז בוא תגדיר.

אוסאמה סעדי: לכן אחת ההסתייגויות שהגשנו, חבר הכנסת האוזר, היא להגדיר מהי הראיה הזאת.

אוסאמה סעדי: זה נשק?

אוסאמה סעדי: זאת מצלמה? DVR?

אוסאמה סעדי: למה צריך לחפש את שאר הדברים.

אוסאמה סעדי: שייכנסו ויחפשו דברים ספציפיים אבל אפילו את זה אתם לא מקבלים כהסתייגות.

אוסאמה סעדי: אמרנו עוד דבר והוא שאם אתם רוצים גם להגדיר מה זה "מקרוב", יש מחקר משווה.

אוסאמה סעדי: אמרנו שתעשה את זה "זה עתה", "סכנה קרובה".

אוסאמה סעדי: הרי אתם רוצים להשתמש בזה רק במקרים הדחופים והקיצוניים, אז בבקשה.

אוסאמה סעדי: לגבי העניין הזה של הוראת השעה אני אומר בואו קצרו את זה ותבחנו את זה בעוד 9 חודשים או בעוד שנה.

אוסאמה סעדי: תודה רבה.

גלעד קריב: תודה אדוני.

גלעד קריב: אני ניגש להצבעות על הרוויזיות.

גלעד קריב: אנחנו נעשה את זה בהתאם למקבצים בהם הצבענו בהצבעה המקורית.

גלעד קריב: יש הערה של היועצת המשפטית.

נועה ברודצקי לוי: רציתי להבהיר בעקבות דבריו של חבר הכנסת רוטמן על כך שכל הסיעות שהצטרפו הבנתי שלגבי חלק מההסתייגויות הצטרפו חלק מחברי הכנסת.

אורי מקלב: סעיף 14, לא.

נועה ברודצקי לוי: לגבי היתר, אלה כל הסיעות.

אורי מקלב: חוץ מסעיף 14?

דגנית כהן ויליאמס: כן.

נועה ברודצקי לוי: לא רק לגבי סעיף 14.

שלמה קרעי: זאת הגנה מפני סעיף 98.

גלעד קריב: חבר הכנסת קרעי, זה שייך לוועדת הכנסת.

גלעד קריב: אני רואה שכל חברי הכנסת שנמצאים כאן, למעט חבר הכנסת רוטמן, הם בעלי זכות הצבעה כחברים או כממלאי מקום.

שלמה קרעי: גם לך יש זכות הצבעה.

שלמה קרעי: זה שהם שוללים לך את זכות ההצבעה, זאת עבירה על החוק.

גלעד קריב: מכובדיי, אנחנו בהצבעה.

גלעד קריב: אנחנו ניגשים להסתייגויות שהוגשו מטעם סיעות הציונות הדתית, ש"ס, יהדות התורה והליכוד.

גלעד קריב: מי בעד קבלת הרוויזיה על הסתייגויות 1, 2 ו-3?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: מי בעד קבלת רוויזיה על הסתייגות מספר 4?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: מי בעד קבלת רוויזיה על הסתייגויות 5, 6 ו-7?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: מי בעד קבלת הרוויזיה על הסתייגות מספר 8?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: הסתייגות מספר 9 נמחקה על ידי המציעים.

גלעד קריב: מי בעד קבלת הרוויזיה על הסתייגויות מספר 10 ו-11?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: מי בעד קבלת הרוויזיה על הסתייגויות מספר 12 ו-13?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: מי בעד קבלת הסתייגות מספר 14?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: אנחנו עוברים לבקשת רוויזיה על הסתייגויות שהוגשו מטעם סיעת הרשימה המשותפת.

גלעד קריב: גם כאן נצביע על פי המקבצים.

גלעד קריב: מי בעד קבלת הרוויזיה על הסתייגויות מספר 1, 2 ו-3?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: מי בעד קבלת הרוויזיה על הסתייגות מספר 4?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: מי בעד קבלת הרוויזיה על הסתייגות מספר 5?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: מי בעד קבלת הרוויזיה על הסתייגויות 6, 7 ו-8?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: מי בעד קבלת הרוויזיה על הסתייגות מספר 9?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: מי בעד קבלת הרוויזיה על הסתייגות מספר 10?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: מי בעד קבלת הרוויזיה על הסתייגות מספר 11?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: מי בעד הרוויזיה על הסתייגות מספר 12?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: מי בעד קבלת הרוויזיה על הסתייגויות מספר 13 ו-14?

גלעד קריב: מי נגד?

גלעד קריב: מי נמנע?

גלעד קריב: הרוויזיה לא נתקבלה

גלעד קריב: הרוויזיה נדחתה.

גלעד קריב: חבר הכנסת האוזר, בבקשה.

גלעד קריב: לא כפתח לדיון.

גלעד קריב: ביקשת לומר הערה.

צבי האוזר: כן.

צבי האוזר: 60 שניות, בכל זאת למען הציבור שצופה בנו ולמען הפרוטוקול כדי שנבחין בין יום ללילה ובין לילה ליום.

צבי האוזר: מדינת ישראל נמצאת בסיטואציה שהייתי מגדיר אותה באמירה טרום קולומביאנית.

צבי האוזר: כולנו ראינו את נרקוס וסדרות דומות כדי להבין מה המשמעות.

צבי האוזר: זאת קורה בשל שנים של הזנחה, של החלשת המשטרה, של עצימת עיניים ממה מתרחש.

צבי האוזר: 80 אחוזים ממקרי הרצח בחברה הערבית לא מפוענחים או לא מביאים לידי משפט וזאת הפרה בסיסית של ההסכם בין מדינה לבין אזרחיה ברמה הבסיסית של ביטחון והגנה.

צבי האוזר: האמירות שליוו את הדיון הזה, שהן לכאורה חשובות, הן אמירות שנדמה כאילו מצבנו כתמול שלשום.

צבי האוזר: נאמרו כאן מה שנקרא אמירות לכאורה נגד האלימות, נגד העבריינים, איזשהו דמי לא יחרץ אבל חברים, עד הכדור הראשון.

צבי האוזר: אני שמעתי מה שנאמר.

צבי האוזר: אנחנו מול העבריינות ומול המצב הזה צריכים להרים פטיש של 5 קילו ולא להילחם במברג.

צבי האוזר: לנסות להציג את המשטרה כמי שבהגדרה פוגעת בפרטיות, הדבר הזה לא ראוי.

צבי האוזר: תודה רבה.

גלעד קריב: תודה רבה.

גלעד קריב: מכובדיי, אני עובר עכשיו להצבעה על החוק.

שמחה רוטמן: אדוני היושב ראש, אני מבקש להעריך את האיפוק שלי.

גלעד קריב: אני מעריך.

גלעד קריב: אני רושם לפרוטוקול שאני מעריך בפעם השנייה היום את האיפוק של חבר הכנסת רוטמן.

גלעד קריב: מכובדיי, אנחנו ניגשים להצבעה על החוק כולו, לאחר הסרת הרוויזיות.

גלעד קריב: אנחנו מצביעים על הצעת החוק לתיקון פקודת סדר הדין הפלילי (מעצר וחיפוש) (עילות חיפוש בלא צו בית משפט) (הוראת שעה), התשפ"ב-2022 כנוסח שהנחנו על שולחן הוועדה בתום כל הדיונים.

גלעד קריב: מי בעד אישור הצעת החוק?

גלעד קריב: מי נגד?

גלעד קריב: מי נמנע?

גלעד קריב: הצעת החוק נתקבלה

גלעד קריב: הצעת החוק אושרה להעברה לקריאה שנייה ושלישית.

גלעד קריב: אני מגיש רוויזיה על הצעת החוק.

אורי מקלב: גם אני מגיש רוויזיה.

שמחה רוטמן: גם אני.

גלעד קריב: מצטרפים עוד חברים לרוויזיה.

גלעד קריב: אנחנו כמובן נודיע על מועד לדיון ברוויזיה.

גלעד קריב: אני רוצה להודות לכל מי שנטל חלק בדיונים שהתקיימו עד עכשיו בהכנת החוק.

גלעד קריב: הדברים שאמרתי בפתח הנמקת ההסתייגויות עומדים בתוקפם.

גלעד קריב: דומני שזה לא סוף פסוק ויש מקום לעבודת חשיבה נוספת עד הגעת החוק להצבעה במליאה.

גלעד קריב: גם לשם כך נועדה הרוויזיה.

גלעד קריב: בכל מקרה אנחנו כמובן מצפים מהממשלה, ממשרדי הממשלה ובראשם ממשרד המשפטים יחד עם המשרד לביטחון פנים, לשקוד על מהלך ממשלתי, על הצעת חוק ממשלתית שתאפשר היוועדות חזותית עם שופט לטובת הוצאת צו חיפוש בנסיבות דחופות.

גלעד קריב: הצעות חוק פרטיות תונחנה על שולחן הכנסת בקרוב מאוד ברוח הזו.

גלעד קריב: תודה לכולם.

גלעד קריב: אנחנו בשעה 13:00, כדי לאפשר את החלפת ה-זום וכולי, נתחיל את הנמקת ההסתייגויות ואת ההצבעה על חוק הדיוור הדיגיטלי.

גלעד קריב: תודה לכולם.